கேள்வி: லேன்செட் என்பது என்ன?
பதில்: லேன்செட் என்பது வாராந்திர பொது மருத்துவ இதழாகும். இது உலகின் பழமையான, மிகவும் மதிப்புமிக்க மற்றும் சிறந்ததாக அறியப்பட்ட பொது மருத்துவ இதழ்களில் ஒன்றாக உள்ளது. இந்த இதழ் 1823 ஆம் ஆண்டில் தாமஸ் வாக்லே என்ற ஆங்கில மருத்துவ அறுவை சிகிச்சை நிபுணரால் நிறுவப்பட்டது, அவரது அறுவைசிகிச்சை கருவியின் நியாபகார்த்தமாக லான்சட் என்று பெயரிடப்பட்டது, அத்துடன் கட்டிடக்கலை பதமான "லேன்செட் வளைவு" ,"ஞானத்தின் ஒளி" அல்லது "வெளிச்சத்தினை உள்ளே அனுமதிக்கும்" ஒரு கூர்மையான வளைவு கொண்ட சாளரம் என்ற பொருள் தரும் வகையிலும் பெயரிடப்பட்டது. இந்த பத்திரிகை ஆராய்ச்சி கட்டுரைகள், மதிப்பாய்வு கட்டுரைகள் ("கருத்தரங்குகள்" மற்றும் "விமர்சனங்கள்"), தலையங்கங்கள், புத்தக மதிப்புரைகள், கடிதங்கள், அத்துடன் செய்தி அம்சங்கள் மற்றும் நிலை அறிக்கைகள் ஆகியவற்றை வெளியிடுகிறது. 1991 ஆம் ஆண்டு லான்செட் பத்திரிக்கை எல்செவியர்-ஆல் வாங்கப்பட்டது. 1995 ஆம் ஆண்டு முதல், ரிச்சார்ட் ஹர்ட்டன் என்பவர் அதன் ஆசிரியரானார். இந்த இதழுக்கு லண்டன், நியூயார்க், மற்றும் பெய்ஜிங் ஆகியவற்றில் அலுவலகங்கள் உள்ளன.
கேள்வி: லேன்செட் - சரிவிகித உணவு பற்றி தகவல் சொல்.
பதில்: ஒவ்வொரு மனிதனுக்கும் நாள்தோறும் தேவைப்படும் கலோரிக்கு தக்க எவ்வளவு உணவு எடுத்துக்கொள்ளவேண்டும் என உலகம் முழுவதுமிருந்து 16நாடுகளைச் சார்ந்த 37நிபுணர்கள் குழு இணைந்து ஒரு அறிக்கையை லேன்செட் இதழில் வெளியிட்டது.